
	1. ՀՀ ֆինանսների նախարարություն
	20․07․2026թ․

	
	N 01.1/9/19658-2026

	ՀՀ վարչապետի աշխատակազմի ղեկավարի 17.07.2026թ․ N 02/16.32/24645-2026 գրությամբ ներկայացված «Անհատույց օգտագործման իրավունքով տարածք տրամադրելու մասին» ՀՀ կառավարության որոշման նախագծի վերաբերյալ, որով առաջարկվում է ՀՀ ՏԿԵՆ պետական գույքի կառավարման կոմիտեին ամրացված ՀՀ սեփականություն հանդիսացող ք․ Երևան, Կենտրոն Վարդանանց փակուղի 8 հասցեում գտնվող 2125.7 քառ․ մետր մակերեսով տարածքի 8-րդ հարկից 250.0 քառ․մետր մակերեսով տարածքն 3 տարի ժամկետով անհատույց օգտագործման իրավունքով հանձնել Սկիզբ մեդիա կենտրոն ՍՊԸ-ին` իր կողմից ներկայացված ծրագրով նախատեսված աշխատանքները իրականացնելու նպատակով, հայտնում ենք հետևյալը.
1. ՀՀ կառավարության 21.03.2023թ. «Պետական գույքի անհատույց օգտագործման տրամադրման կարգը և պայմանները սահմանելու մասին» N 595-Ն որոշման N 2 հավելվածով (այսուհետ՝ Հավելված) սահմանվել են «Լրատվական գործունեություն իրականացնող իրավաբանական կամ ֆիզիկական անձանց պետական սեփականություն հանդիսացող գույքի անհատույց օգտագործման տրամադրման» պայմանները, որոնց համաձայն՝ պետական գույքը կարող է տրամադրվել անհատույց օգտագործման այն դեպքում, երբ լրատվական գործունեություն իրականացնող իրավաբանական կամ ֆիզիկական անձինք համապատասխանում են Հավելվածի 1-ին կետով սահմանված պահանջներին՝ ըստ լրատվական գործունեության 8 տեսակների։ 
Հաշվի առնելով վերոգրյալը՝ առաջարկում ենք հստակեցնել, թե «Սկիզբ մեդիա կենտրոն» ՍՊԸ-ն լրատվական գործունեության նշված 8 տեսակներից որ խմբին է դասվում, և ներդրումային ծրագիրը համապատասխանեցնել տվյալ խմբի համար սահմանված պահանջներին։
2. Ներդրումային ծրագրի «1.2. Լրատվական միջոցի ձևը» բաժնում նշված է «Սկիզբ Մեդիա Կենտրոն ՍՊԸ», առաջարկում ենք տվյալ բաժինը հստակեցնել՝ նշելով Հավելվածով սահմանված լրատվական գործունեության 8 տեսակներից այն տեսակը, որին համապատասխանում է ընկերության գործունեությունը։ 
3. Ներդրումային ծրագրի «1.5. Գրանցման վայրը և տարեթիվը» բաժնում նշված է «ՀՀ, ք. Երևան, 14.04.2006թ.», սակայն նշված չէ ընկերության գրանցման վայրի ամբողջական հասցեն։ Առաջարկում ենք լրացնել և հստակեցնել նշված տեղեկատվությունը։ 
4. Ներդրումային ծրագրի «1.7. Գործունեության իրականացման վայրը (նստավայրը)» բաժնում նշված է՝ Մյասնիկյան 1/6 հասցեն, այսինքն ընկերությունը փաստացի գործունեություն է ծավալում նշված հասցեում: Հաշվի առնելով նշվածը՝ առաջարկում ենք ներկայացնել հիմնավորումներ՝ կապված նոր տարածքի անհատույց տրամադրման անհրաժեշտության հետ, մասնավորապես՝ արդյոք գործունեության իրականացման վայր հանդիսացող տարածքը բավարար չէ ընկերության գործունեության իրականացման համար և ինչ հանգամանքներով է պայմանավորված լրացուցիչ տարածքի տրամադրման անհրաժեշտությունը։
5. Հաշվի առնելով, որ ներկայում քննարկվում է պետական սեփականություն հանդիսացող գույքի վարձակալությամբ տրամադրման գործընթացը կանոնակարգող օրենսդրական փաթեթ (Օրենսդրական փաթեթ), առաջարկում ենք սույն նախագծով նախատեսվող անհատույց օգտագործման իրավունքով տարածքի օգտագործման պայմանագրում (Պայմանագիր) նախատեսել դրույթ, ըստ որի Պայմանագրում կիրականացվի փոփոխություն Օրենսդրական փաթեթի ուժի մեջ մտնելուց հետո։
	





1․ Ընդունվել է
Քննարկվել է ընկերության հետ և համապատասխան լրացում է կատարվել ընկերության գործարար ծրագրում և նախագծի ընդունումը հիմնավորող տեղեկանքում։






























2 Ընդունվել է
Քննարկվել է ընկերության հետ և համապատասխան լրացում է կատարվել ընկերության գործարար ծրագրում և նախագծի ընդունումը հիմնավորող տեղեկանքում։

3 Ընդունվել է
Քննարկվել է ընկերության հետ և համապատասխան լրացում է կատարվել ընկերության գործարար ծրագրում։

4 Քննարկվել է ընկերության հետ։
Ըստ ընկերության տնօրենի տրված տեղեկատվության ընկերությունը իր գործունեությունը ներկայումս ծավալում է վարձակալված տարածքում, որը փոքր է և չի բավարարում ընկերության կողմից իրականացվող ծրագրերի համար։
Ընկերությունը նախատեսում է ընդլայնել իր գործունեությունը, կառուցել նոր տաղամարներ, որի համար անհրաժեշտ է լրացուցիչ տարածք։

5. Քննարկվել է
[bookmark: _GoBack]Ըստ օրենսդրական փաթեթի նախնական տարբերակի և իրականացվող քննարկումների պետական սեփականություն հանդիսացող գույքի վարձակալությամբ տրամադրման պարտադիր պահանջը տարածվում է պետական ընկերությունների, կազմակերպությունների, հիմնադրամների վրա։ Հաշվի առնելով, որ նախագծով նախատեսվում է անհատույց օգտագործման իրավունքով տարածք տրամադրել սահմանափակ պատասխանատվությամբ ընկերությանը, որի հիմնադիր է հանդիսանում ֆիզիկական անձ՝ կարծում ենք այս փուլում նման դրույթ սահմանելու անհրաժեշտություն չկա։

	2․ Կադաստրի կոմիտե
	21․07․2026թ․

	
	N  ՍԹ/15390-2026

	Հիմք ընդունելով ՀՀ վարչապետի աշխատակազմի ղեկավարի 2026 թվականի 
հուլիսի 17-ի N 02/16.32/24645-2026 գրությունը՝ «Անհատույց օգտագործման իրավունքով տարածք տրամադրելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Առաջարկում ենք Նախագծին որպես հավելված կցել տրամադրվող 250.0 քառ․ մետր մակերեսով տարածքի հատակագիծը։
	Ընդունվել է 
Նախագծի փաթեթին կցվել է տրամադրվող 250.0 քառ․ մետր մակերեսով տարածքի հատակագիծը։



